Xirivella inicia l'elaboració del Pla de Mobilitat Urbana Sostenible
24 de febrer de 2025

L'Ajuntament de Xirivella ha iniciat aquesta setmana l'elaboració d'un nou Pla de Mobilitat Urbana Sostenible (PMUS) amb l'objectiu d'analitzar la mobilitat en la localitat i d'implantar formes de desplaçament més sostenibles en l'espai urbà.

En aquestes primeres fases s'està analitzant la situació actual amb la recopilació d'informació i treballs de camp, per a això s'ha posat en marxa diverses enquestes per a conéixer els usos i costums de la ciutadania en relació amb la mobilitat en el municipi. Les enquestes s'estan realitzant de manera presencial pels carrers de Xirivella i també en format digital a través de pmusxirivella2025.com i estarà oberta a la ciutadania fins al 16 de març. A més, en aquesta pàgina web també s'informarà la població de l'evolució de l'elaboració del PMUS en cadascuna de les seues fases.

La redacció del PMUS encara es troba en l'etapa preliminar, les següents fases seran:

\-Consulta pública

\-Avaluació ambiental i territorial estratègica

\-Redacció del PMUS

\-Actualització del pla després de la informació pública i la sol·licitud d'informes sectorials

\-Seguiment de la implantació i desenvolupament del PMUS.

El Pla de Mobilitat Urbana Sostenible és un document bàsic per a poder dissenyar una nova forma de mobilitat a la ciutat amb vista a reduir l'ús de l'automòbil i promoure maneres menys contaminants en els desplaçaments.